text: دجاج بالبرتقال و العسل
text: #000003
text: داخل ابو الشباب البيت من يوم شغل طويل , تعبان و وضع البلد ما بيسر لا عدو و لا صديق , و بيخلي اكبر متفاءل ما عندو كتير اسباب للابتسام
  لما بيكون غدانا وصفة متل وصفة اليوم , بيكون ادامي خياريين , ما في غيرهم .أول خيار اني قله , دجاج بالبرتقال و العسل , رح تكون تطليعة عينه معناتها , شكيتك لله يا منى , اللهم اجرني في مصيبتي و اخلفني خيراً منها .
  الخيار التاني اني قله , دجاج مشوي بتتبيلة موني الخطيرة , النتيجة رح ياكل و ياكل صوابيعه ورا الدجاج , و لما يسالني شو حاطة بالدجاج طعمته نغم , بقله لا ما بقدر قلك , هادا سر المحل
  هل الوصفة مو معقول نكهتها شو طيبة , العسل و الخردل و معهن البرتقال مع بعض عاملين انسجام حلو و جديد , و كمان هل التتبيلة رح تعطي الدجاج لون بياخد العقل , لهيك ما ضفت صويا صوص , مع انو كتير بيلبق لهل الوصفة , حبيت يبقى اللون مشقرق و متل الشمس .
  كمان مو معقول شو سهلة , كل المقادير مع بعض في طبق مع الدجاج , و بس خلصنا
  بالعادة بقدمها مع صوص كريم , مع انو لحالها بتجنن . و ممكن تحضري معها معكرونة أو بطاطا بيوريه او رز , حسب ما بتحب عيلتك الحلوة , أخر الشي اذا مو حابة تحضري الوصفة بالبرتقال , فممكن تستبدلي عصير البرتقال و بشره بعصير الليمون و بشره . بيطلع طيب , بس لعيون التجديد بنصحك تجربي الوصفة متل ما هي
text: #000006
text: برتقال،بطاطا بيوريه،تتبيلة دجاج،ثوم بودرة،خردل،زبدة،كريم سائل،كريم فريش،كريما طبخ،معكرونة
text: #000008
text: شكلها كتير حلو و أكيد طيبة، أنا آكلة وصفات دجاج التبلة تبعها على حلاوة خفيفة و فعلا بيطلع كتير طيب.
text: #000014
text: كتير عجبتني خطتك لتسويق هي الوصفة. أنا أوقات إذا البندورة حامضة و ما طيبة (هون بالسويد على الأكثر هيك)، و لازم أطبخ شي بالبندورة، بضيف على البندورة شوية سكر و رب بندورة، كتير بيساعدوا بهيك حالة، بس طبعا بضل خانسة و ما بقول لحدا و إلا بيبلشوا بيقولوا شلون سكر بين الأكل!
text: #000015
text: لهلا لسى ما جربت اكياس الشوي , مع ان الدجاج فيهن عم يطلع طري و كتير طيبة , بس انا لسى الفكرة مو كتير خارطة مشطي , هلا شجعتيني اكتر و اكتر
text: #000019
text: اكيد فيكي تحضري الوصفة بالصدر او الفخد , الي بيعجبك
text: #000020
text: معك حق , كتير من وصفات الدجاج بيطلعوا غير شكل باضافة شي حلو ,,يممم
text: #000025
text: عزيزتي منى يبدو انك كنتي مستعجلة لما قرأتي تعليقي انا ما قصدت اكياس الشواء انا قلت اكياس الفريزر اللي بنحفظ فيهم الخضار للفريزر هي الفكرة بس النقع يعني بالكيس بتدعكي الدجاج او اللحم بايدك بكل اطرافه وبتبقى التتبيلة ملتصقة فيه وبتقلبيه كل فترة انا بساويه قبل بليلة وبروح وبجي وبحركه بايدي.
  بالنسبة لأكياس الشواء انا مجربتها كتيير ظريفة ومفيدة بالانواع اللي بتاخد وقت طويل متل الديك الرومي انا بشوي افخاذ الديك الرومي مع الخضار فيه وبتطلع تحفة لأنها بتتحمر وبتطلع طرية وناضجةولذيذة بس لازم يكون فرنك كهربا لتقدري تتحكمي بدرجة الحرارة لأن ما بيصير تطلع حرارة الفرن عن 200 درجة والا بيحترق الكيس وعلى كل حال انتي بتتبعي التعليمات الموجودة عليه.
  اليوم تبلت الدجاج وبكرة ان شاء الله رح اشويه واعطيكي النتيجة
text: #000028
text: تمت التجربة بنجاح باهر يا ستي وصفة لذيذة جدا نالت اعجاب الشعب وهاد اهم شي
  عملت معها بطاطا بوريه والصوص كمان ساويت الوصفة بحذافيرها بس استبدلت الصدور بالافخاذ لأن بيفضلوهم اكتر وضفت الصويا صوص الي ذكرتي ان بيلبقلها.
  سلم ايديكي يا رب وتعيشي و تطبخي وصفة تستحق التجربة وانا نزلت تطبيقي على صفحة الفيس بوك
text: #000030
text: عندي سؤال : كوب مرق دجاج بتقصدي فيه شوربة دجاج تبع السلق؟؟
text: #000032
text: يسلم دياتك مدام منى ع الوصفة الرائعة
  امبارح تبلتها واليوم بدي اطبخها والريحة كانت ياسلام
  بس كنت خايفة من قشر البرتقال انو يعطي مرار لما بشرتو بالمبشرة فبشرته بقشارة البطاطا وحطيتو ويمكن نفس الشي
  ورح اطبخ جنبها معكرونة انشالله
  بس ماعندي كريمة فريش فرح اعمل بدالها صوص بشاميل واحطلو علبة قشطة مو بزبط !وشكرا كتير الك
text: #000033
text: اي الظاهر ما قرالت مظبوط , هلا فهمت قصدك , و جربته , كتير الفكرة لذيذة , و مع اني شايفتها كتير بس ما جربتها الا بعد ما قرات تعليقك التاني نقعت دجاج و صرت روح و اجي و مسجه و حسيت انو النكهة كانت اطيب
text: #000038
text: اي بقصد كوب من سلق الدجاج او اذا مو متوفر عندك ممكن تستعملي مكعبات المرق
text: #000041